1969 йылда беренсе тапҡыр донъя кимәлендә уңыш ҡаҙана. Шөғөрөва Варнала (Болгария) үткән донъя чемпионатында ҡатнашыу өсөн Советтар Союзының йыйылма командаһына индерелә. Унда Ғәлимә тәжрибәле Болгар гимнасткаһы Мария Гигованан ҡала икенсе урынды ала. Скакалка һәм туп менән барҡарған күнегеүҙәрҙә алтын миҙал яулай. 1973 йылда Голландияла (Роттердам) үткән донъя чемпионатында юғары баҫҡысҡа ике абсолют донъя чемпионы — рәсәйле Ғәлимә Шөғөрова һәм болгар ҡыҙы Мария Гигова күтәрелә. Өҫтәүенә, таҫма, туп һәм булава менән башҡарылған күнегеүҙәрҙә Шөғөрова алтын миҙалдар яулай.